บาทเปิด 30.37 บาทต่อดอลลาร์ แข็งค่า
เงินบาทเปิดตลาด 30.37 บาทต่อดอลลาร์ แข็งค่าตามทิศทางภูมิภาค หลังดอลล์อ่อนจากยอดค้าปลีกสหรัฐฯหดตัว
17 ต.ค. 2562

เงินบาทเปิดตลาด 30.37 บาทต่อดอลลาร์ แข็งค่าตามทิศทางภูมิภาค หลังดอลล์อ่อนจากยอดค้าปลีกสหรัฐฯหดตัว
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 30.37 บาท/ดอลลาร์ แข็งค่าจากปิดตลาดเย็นวานนี้ที่ระดับ 30.40 บาท/ดอลลาร์ เนื่องจากดอลลาร์อ่อนค่าหลังตัวเลขยอดค้าปลีกของสหรัฐฯ ออกมาแย่กว่าคาด ประกอบกับผลตอบแทนพันธบัตรปรับตัวลดลง
"บาทแข็งค่าตามภูมิภาคเนื่องจากดอลลาร์อ่อนค่าหลังตัวเลขค้าปลีกฯ ออกมาแย่กว่าคาด และบอนด์ยิลด์ปรับตัวลดลง" นักบริหารเงิน ระบุ
นักบริหารเงิน ประเมินกรอบการเคลื่อนไหวของเงินบาทวันนี้ไว้ระหว่าง 30.35-30.45 บาท/ดอลลาร์
"บาทน่าจะแกว่งตัวในกรอบ นักลงทุนคงเพิ่มความระมัดระวังมากขึ้นหลังแบงก์ชาติประกาศจะเข้ามาดูแลหากบาทแข็งค่าเมื่อสัปดาห์ก่อน" นักบริหารเงิน ระบุ